BEAUTY ร่วง 9% หลังกำไร Q1/62 หดตัว โบรกฯชี้ผลงานไตรมาส 2/62 ฟื้นตัวชูเป้า 5.30 บ.
BEAUTY ร่วง 9% หลังกำไร Q1/62 หดตัว โบรกฯชี้ผลงานไตรมาส 2/62 ฟื้นตัวชูเป้า 5.30 บ. โดย ณ เวลา 10.05 น. อยู่ที่ระดับ 4.94 บาท ลบ 0.51 บาท หรือ 9.36% ด้วยมูลค่าซื้อขาย 182.07 ล้านบาท
BEAUTY ร่วง 9% หลังกำไร Q1/62 หดตัว โบรกฯชี้ผลงานไตรมาส 2/62 ฟื้นตัวชูเป้า 5.30 บ.
14 พ.ค. 2562

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 10.05 น. อยู่ที่ระดับ 4.94 บาท ลบ 0.51 บาท หรือ 9.36% ด้วยมูลค่าซื้อขาย 182.07 ล้านบาท

บล.เคทีบี (ประเทศไทย) ระบุในบทวิเคราะห์วันนี้(13พ.ค.62) BEAUTY (ถือ / 5.30 บาท) รายงานกำไรสุทธิ ไตรมาส1/62 หดตัวแรงอยู่ที่ 70 ล้านบาท (-75% เทียบช่วงเดียวกันของปีก่อน,- 44%เทียบไตรมาสก่อนหน้า) ใกล้เคียงกับที่คาด -85 ล้านบาท แต่ต่ำกว่าตลาดคาดมาก  ส่งผลจาก 1) รายได้ที่ปรับตัวลดลงในทุกช่องทาง และ SG&amp;A to total sales ปรับตัวสูงขึ้น เรามองว่ากำไรสุทธิจะเริ่มฟื้นตัวอย่างค่อยเป็นค่อยไปในไตรมาส 2/62 จากการบริโภคในประเทศที่เริ่มฟื้นตัว และรายได้ต่างประเทศที่เริ่มปรับตัวดีขึ้น คาดเริ่มเห็น Order จาก General trade ที่เข้ามาอย่างมีนัยสำคัญ
ทั้งนี้คงกำไรสุทธิปี 2019 อยู่ที่ 612 ล้านบาท (-38%YoY) คงคำแนะนำ “ถือ” ที่ราคาเป้าหมาย 5.30บาท (อิง PER 24x) เรามองว่าผลประกอบการ BEAUTY จะกลับมาฟื้นตัวอย่างค่อยเป็นค่อยไปอีกครั้งใน ไตรมาส2/62 ปัจจุบัน BEAUTY เทรดอยู่ที่ PER 27.3x อย่างไรก็ตาม เรามองว่า ราคาปัจจุบันยังไม่น่าสนใจ แนะนำ “ถือ” จนกว่าจะเห็นการฟื้นตัวของรายได้จีน
 